Ceann de na treibheanna a d'áitigh Éirinn roimh theacht Chlanna Mhíleadh Easpáine is ea iad Tuatha Dé Danann. Ciallaíonn an t-ainm ""muintir thíolactha don dia darb ainm Danu."" Insítear scéal Thuatha Dé Danann in Leabhar Gabhála na hÉireann, leabhar a chuireann síos ar na hionraí miotasacha a rinneadh ar Éirinn ó thús an chruthaithe go dtí teacht Chlanna Mhíleadh. Bhain Tuatha Dé Danann clú agus cáil amach mar gheall ar a gcuid draíochta, ceardaíochta, ealaíne, agus foghlama. Nuair a tháinig Tuatha Dé Danann go hÉirinn, bhuaigh siad ar áitritheoirí na hÉirinn, na Fomhóraigh, gur dhíbir siad na Fomhóraigh. Buadh ar na Tuatha Dé Danann mar sin féin i ndiaidh do Chlanna Mhíleadh teacht go hÉirinn. Díbríodh Tuatha Dé Danann go liosanna na hÉireann de bharr na maidhme seo. Deirtear go síolraíonn na sióga (féach sióg) uathu.

ENIAC. B'í Saotharlann Taighde na Balaistíochta ag Arm na Stát Aontaithe a thóg an ríomhaire seo go gairid i ndiaidh an Dara Cogadh Domhanda. Bhí an meaisín ag baint úsáide as uimhríocht dheachúil, murab ionann agus an uimhríocht dhénártha is gnách linn a shamhlú leis na ríomhairí. B'é ENIAC an chéad ríomhaire leictreonach a bhí ceaptha le haghaidh cuspóirí ginearálta, ach i dtús báire, bhí ailtireacht an-dolúbtha aige, is é sin, ní fhéadfá é a ath-ríomhchlárú (ach oiread le ríomhairí na sraithe Sasanaí úd Colossus) gan na sreanganna leictreacha a chur i malairt áiteanna.

Láithreoir teilifíse, aisteoir agus amhránaí Brasaíleach ab ea Hebe Maria Camargo (8 Márta, 1929 - 29 Meán Fómhair, 2012). ""Rainha da tv brasileira"" (""Banríon theilifís na Brasíle"") a dtugtar uirthi.

Ba é an Státrúnaí Lánchumhachtach (Fionlainnis: ministerivaltiosihteeri. Sualainnis: ministerstatssekreterare) an státseirbhíseach Fionlannach i gCathair Pheadair a chuirfeadh cúrsaí na Fionlainne faoi bhráid an Impire, nuair a bhí an Fhionlainn ina cuid d'Impireacht na Rúise, mar Ard-Diúcacht.

Abhainn is ea an Iaing-tsí. Is í an abhainn is faide san Áise í, agus í ar an tríú ceann is faide ar domhan. Tá sí tuairim is 6,300 km (3,915 míle) ar fhad. I gcúige Qinghai atá an fhoinse le fáil, agus sroicheann sí an fharraige i Shanghai. Tá an Iaing-tsí an-tábhachtach sa tSín ó thaobh na heacnamaíochta, an chultúir agus na staire de.

Is orgánaigh mhiocrascópacha, aoncheallacha iad na baictéir. Is gnách go mbíonn siad idir 1 go 20 micriméadar ar fad, agus de réir an crutha a bhíonn orthu, a aicmítear iad.

Bhí aithne ag Kurt ar Love cheana, agus í feicthe sa scannán Straight to Hell sa bhliain 1987. Dar leis an iriseoir Sasanach Everett True, a bhí ina dlúthchara leis an bheirt, gur cuireadh iad in aithne le chéile go h-oifigiúil ag ceolchoirm de chuid L7 agus Butthole Surfers i Los Angeles i mí na Bealtaine 1991. Sna seachtainí ina dhiaidh sin, d'fhoghlaim Love ó Dave Grohl gur iomaí rud a bhí i gcoitianta ag isean agus Kurt, agus chuaigh sí sa tóir air. I bhfómhar na bliana 1991, bhíodh an bheirt le chéile go minic, b'é úsáid drugaí a rinne dlúthlanúin díobh.